Beskerming van Bo - Solidariteit WêreldSolidariteit Wêreld
Tuis › 10 minute voor werk Juig › Beskerming van Bo
“Ek is nie langer in hierdie wêreld nie, maar hulle is nog in hierdie wêreld. Ek is op pad na U toe, Heilige Vader, bewaar hulle op grond van u Naam wat U aan my gegee het sodat hulle net soos Ons een kan wees.”
– Johannes 17:11
Daar is niks in hierdie wêreld wat jou uit Jesus se veilige omhelsing kan ruk nie. Hy het voor God, ons Vader, belowe om ons in die Naam van die almagtige God te bewaar. Jesus gaan ons vooruit. Hy weet presies wat op ons wag en Hy sal by ons wees in daardie situasie.
Christus se beskerming is volkome. As ons Hom as ons Here en Verlosser aangeneem het en aan Hom behoort, sal Hy alles in die stryd werp om ons te bewaar totdat ons eendag met Hom herenig word.
Ons moet natuurlik nie dwaas wees en ons willens en wetens aan gevaarlike situasies of probleme blootstel nie, maar solank ons ons lewe aan die Here en sy wil wy, sal Hy ons beskerm en bewaar. Ten spyte van moontlike struikelblokke sal ons siel vir ewig veilig wees in ons Heer se hande. Loof en dank Jesus vir die krag van sy liefde waardeur Hy vir almal sorg wat Hom liefhet.
Dankie, Here, dat ek veilig is in u liefde volle arms. Amen.